Sofie Petersen

Sofie Petersen (alizaliwa mwaka 1955) ni askofu wa Kilutheri kutoka Grinilandi. Alikuwa Askofu wa Grinilandi kuanzia mwaka 1995 hadi 2020.

 Maisha ya awali na elimu 
Alizaliwa tarehe 23 Novemba 1955 mjini Maniitsoq, nchini Grinilandi. Alisomea teolojia na kuhitimu kutoka Chuo Kikuu cha Kopenhagen mwaka 1986. Mnamo tarehe 28 Mei 1995, akiwa na umri wa miaka 39, Petersen aliteuliwa na kuwekwa wakfu kuwa Askofu wa Grinilandi katika Kanisa la Kiinjili la Kilutheri nchini Udeni.

 Huduma 
Alibarikiwa kuwa askofu katika Kanisa la Hans Egede, ambalo ni kanisa kuu la Grinilandi, mbele ya Malkia Margrethe wa Pili. Alikuwa mwanamke wa pili kuwa askofu katika Kanisa la Kilutheri la Denmark, na pia askofu wa pili mwenye asili ya Kiinuki.

Petersen amekuwa mtetezi mashuhuri wa haki za mazingira na mabadiliko ya tabianchi. Alishirikiana kwa karibu na serikali ya Grinilandi kuhakikisha kwamba sheria inaruhusu wanandoa wa jinsia moja kuoana katika makanisa na majengo mengine ya kidini. Alistaafu mnamo Desemba 2020.

Jamii:AWC Zanzibar
Jamii:Wiki4HumanRights 2025
Jamii:Maaskofu